Andreas Tophøj og Rune Barslund i Sorgenfri Kirke – Ballerup Sogn
2027-02-28 15:00 - 16:30 (Europe/Helsinki) | Skovvejskirken, Digterparken 1, Ballerup, 2750, Denmark
Musik og humor mødes i en liflig blanding, når Rune Barslund (akkordeon) og Andreas Tophøj (violin og bratsch) byder indenfor til en koncertoplevelse med varme, inderlige og lunefulde øjeblikke. Repertoiret er groet i den nordiske og keltiske folkemusiks frodige have, men duoen går gerne ad ubetrådte stier. De musikalske indslag akkompagneres af Hausgaardske fortællinger fra det virkelige liv, der borger for gode træk i lattermusklerne. Andreas og Rune stryger ikke kun publikum med hårene, men leverer en uforglemmelig oplevelse til både tanke og
sind.
De to drevne jyder kan godt kaldes et umage par, med forskellige temperamenter og musikalske dialekter. Rune er rundet af den skandinaviske musiktradition og har viet sin karriere til at mestre den irske folkemusiks særprægede lyrik. Andreas faldt som teenager i spillemandsmusikkens store gryde og har lagt al sin flid i at mestre den på egen hånd. Fællesnævneren er en passion for den varme og folkelige musik, og at ingen af dem har fået deres succes forærende. Forskelle og ligheder, sorg og glæde, smerte og jubel – alt går op i en højere enhed, når duoen finder melodien og spiller musikalsk og komisk bold med hinanden. Det charmerende og virtuose par er således blandt de mest interessante danske folkemusikere lige nu. De har optrådt på mange internationale festivaler i både Danmark og udlandet, og både individuelt og som duo har de vundet flere priser for deres musik, ikke mindst Årets Track ved Danish Music Awards Folk, 2012.
Andreas og Rune står på skuldrene af en folkemusiktradition, som er lang og autentisk, og som fortsat er i rivende udvikling, ikke mindst i kraft af Andreas og Rune. Når de leger sammen, mødes de nordiske og keltiske tonesprog, og der opstår et nyt og andet, som er spillevende og fuld af nerve. Publikum er til stede på hele turen, hvor de har mulighed for både grin, gråd og eftertanke.

Søndagsdans på Museum Rebild
2027-03-07 14:00 - 17:00, 2027-03-14 14:00 - 17:00, 2027-03-21 14:00 - 17:00, 2027-03-28 14:00 - 17:00, 2027-04-04 14:00 - 17:00, 2027-04-11 14:00 - 17:00, 2027-04-18 14:00 - 17:00, 2027-04-25 14:00 - 17:00 and 14 more dates | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Folkemusik jam i Flensborg
2027-03-27 18:00 - 23:30, 2027-04-24 18:00 - 23:30, 2027-05-22 18:00 - 23:30, 2027-06-26 18:00 - 23:30, 2027-07-24 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Andreas Tophøj og Rune Barslund hos Musik Mellem Fjordene
2027-04-02 20:00 - 22:00 | Kulturhuset Rejsestalden., Hovedgaden 29a, Jægerspris, 3630

Opvisningslegestue
2027-04-10 19:00 - 22:30 | Herlev Gamle Skole, Herlev Bygade 92 B, Herlev, 2730
Dansere fra alle vores hold viser nogle af de danse, vi har lært i sæsonens løb.
Derefter danser vi alle til Kvartettens skønne musik, mens Annette Thomsen instruerer.
Undervejs holder vi kaffepause med hjemmebag og sang – husk gerne sangbogen.
Parkering ved Herlev Bibliotek. Busser: 5C, 350S, 165, 168. S-tog: C og H.
